CELEX: 32005D0770
Language: sk
Date: 2005-11-03 00:00:00
Title: 2005/770/ES: Rozhodnutie Komisie z 3. novembra 2005, ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb [oznámené pod číslom K(2005) 4185]   (Text s významom pre EHP)

5.11.2005   
            
            
               SK
            
            
               Úradný vestník Európskej únie
            
            
               L 291/33
            
         
      ROZHODNUTIE KOMISIE
   
   z 3. novembra 2005,
   ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb
   [oznámené pod číslom K(2005) 4185]
   (Text s významom pre EHP)
   (2005/770/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie vodných živočíchov a výrobkov akvakultúry na trh (1), a najmä na jej článok 10 ods. 2,
   keďže:
   
               (1)
            
            
               V rozhodnutí Komisie 2003/634/ES (2) sa schvaľujú programy predložené rôznymi členskými štátmi a uvádza sa v ňom ich zoznam. Programy sú vytvorené tak, aby následne umožnili členským štátom v zóne alebo na farme v neschválenej zóne iniciovať postupy na získanie štatútu schválenej zóny alebo schválenej farmy v neschválenej zóne v súvislosti s jedným alebo viacerými prípadmi výskytu vírusovej hemoragickej septikémie (VHS) a infekčnej krvotvornej nekrózy (IHN) u rýb.
            
         
               (2)
            
            
               Program uplatniteľný na Fínsko, pokiaľ ide o IHN na celom území a VHS na kontinentálnych častiach územia, sa skončil a mal by sa z prílohy I k rozhodnutiu 2003/634/ES vypustiť.
            
         
               (3)
            
            
               Program uplatniteľný na Incubatoio ittico di valle – Loc. Cascina Prelle – Traversella (TO) sa skončil a mal by sa z prílohy II k rozhodnutiu 2003/634/ES vypustiť.
            
         
               (4)
            
            
               Rozhodnutie 2003/634/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2003/634/ES sa mení a dopĺňa takto:
   
               1.
            
            
               Príloha I sa nahrádza textom prílohy I k tomuto rozhodnutiu;
            
         
               2.
            
            
               Príloha II sa nahrádza textom prílohy II k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 3. novembra 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ L 220, 3.9.2003, s. 8. Rozhodnutie naposledy zmenené a doplnené rozhodnutím 2005/414/ES (Ú. v. EÚ L 141, 4.6.2005, s. 29).
   
      PRÍLOHA I
      
         
            „PRÍLOHA I
            PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ ZÓNY V SÚVISLOSTI S JEDNÝM ALEBO VIACERÝMI PRÍPADMI VÝSKYTU VHS A IHN U RÝB
            1.   DÁNSKO
            PROGRAMY PREDLOŽENÉ DÁNSKOM 22. MÁJA 1995 ZAHŔŇAJÚ:
            
                        —
                     
                     
                        Povodie FISKEBÆK Å,
                     
                  
                        —
                     
                     
                        Všetky ČASTI JUTSKA na juh a západ od povodia Storåen, Karup å, Gudenåen a Grejs å,
                     
                  
                        —
                     
                     
                        Oblasť všetkých DÁNSKYCH OSTROVOV.
                     
                  2.   NEMECKO
            PROGRAM PREDLOŽENÝ NEMECKOM 25. FEBRUÁRA 1999 ZAHŔŇA:
            
                        —
                     
                     
                        Zónu v povodí ‚OBERN NAGOLD’.
                     
                  3.   TALIANSKO
            3.1.   PROGRAM PREDLOŽENÝ TALIANSKOM V AUTONÓMNEJ PROVINCII BOLZANO 6. OKTÓBRA 2001, ZMENENÝ A DOPLNENÝ LISTOM Z 27. MARCA 2003, ZAHŔŇA:
            Zona Province Bolzano
            
                        —
                     
                     
                        Zóna zahŕňa všetky povodia v rámci provincie Bolzano.
                        Zóna zaberá hornú časť zóny ZONA VAL D’ADIGE, t.j. povodia rieky Adige od jej prameňov v provincii Bolzano po hranice provincie Trento.
                        (Poznámka: Zvyšná dolná časť zóny ZONA VAL D’ADIGE spadá do schváleného programu autonómnej provincie Trento. Hornú a dolnú časť tejto zóny treba pokladať za epidemiologický celok.)
                     
                  3.2.   PROGRAMY PREDLOŽENÉ TALIANSKOM V AUTONÓMNEJ PROVINCII TRENTO 23. DECEMBRA 1996 A 14. JÚLA 1997 ZAHŔŇAJÚ:
            Zona Val di Sole e Val di Non
            
                        —
                     
                     
                        Povodie od prameňa potoka Noce po priehradu S. Giustina.
                     
                  Zona Val d’Adige – dolná časť
            
                        —
                     
                     
                        Povodia rieky Adige a jej prameňov, ktoré sa nachádzajú na území autonómnej provincie Trento, od hranice s Provinciou Bolzano po priehradu Ala (hydroelektráreň).
                        (Poznámka: Oblasť horného toku v zóne ZONA VAL D’ADIGE spadá do schváleného programu autonómnej provincie Bolzano. Hornú a dolnú časť tejto zóny treba pokladať za epidemiologický celok.)
                     
                  Zona del torrente Arnò
            
                        —
                     
                     
                        Povodie od prameňa bystriny Arnò k hrádzam na dolnom toku pred ústím bystriny Arnò do rieky Sarca.
                     
                  Zona Val Banale
            
                        —
                     
                     
                        Oblasť povodia potoka Ambies po priehradu vodnej elektrárne.
                     
                  Zona Varone
            
                        —
                     
                     
                        Povodie od prameňa potoka Magnine po vodopád.
                     
                  Zona Alto e Basso Chiese
            
                        —
                     
                     
                        Povodie rieky Chiese od prameňa po priehradu Condino okrem povodí bystrín Adanà a Palvico.
                     
                  Zona del torrente Palvico
            
                        —
                     
                     
                        Povodie bystriny Palvico po hrádzu z betónu a kameňa.
                     
                  3.3.   PROGRAM PREDLOŽENÝ TALIANSKOM V REGIÓNE VENETO 21. FEBRUÁRA 2001 ZAHŔŇA:
            Zona del torrente Astico
            
                        —
                     
                     
                        Povodie rieky Astico od prameňov (v autonómnej provincii Trento a provincii Vicenza v regióne Veneto) po priehradu v blízkosti mostu Pedescala v provincii Vicenza.
                        Dolný tok rieky Astico medzi priehradou v blízkosti mostu Pedescala a priehradou Pria Maglio sa považuje za nárazníkovú zónu.
                     
                  3.4.   PROGRAM PREDLOŽENÝ TALIANSKOM V REGIÓNE UMBRIA 20. FEBRUÁRA 2002 ZAHŔŇA:
            
               Zona Fosso di Monterivoso: Povodie rieky Monterivoso od prameňov po nepriechodné hrádze pri meste Ferentillo.
            3.5.   PROGRAM PREDLOŽENÝ TALIANSKOM V REGIÓNE LOMBARDIA 23. DECEMBRA 2003 ZAHŔŇA:
            
               Zona valle del torrente Venina: Povodie rieky Vienna od prameňov k týmto hraniciam:
            
                        —
                     
                     
                        na západe: údolie Livrio,
                     
                  
                        —
                     
                     
                        na juhu: Orobie Apls od Publino Pass po vrchol Redorta,
                     
                  
                        —
                     
                     
                        na východe: údolia Armisa a Armisola.
                     
                  3.6.   PROGRAM PREDLOŽENÝ TALIANSKOM V REGIÓNE TOSKÁNSKO 23. SEPTEMBRA 2004 ZAHŔŇA:
            
               Zona valle di Tosi: Povodie rieky Vicano di S. Ellero od prameňov k priehrade Il Greto neďaleko obce Raggioli.
            4.   FÍNSKO
            4.1.   PROGRAM PRE ODSTRÁNENIE VHS (1), KTORÉHO SÚČASŤOU SÚ OSOBITNÉ ERADIKAČNÉ OPATRENIA, PREDLOŽENÝ FÍNSKOM 29. MÁJA 1995 A ZMENENÝ A DOPLNENÝ LISTAMI Z 27. MARCA 2002, 4. JÚNA 2002, 12. MARCA 2003, 12. JÚNA 2003, 20. OKTÓBRA 2003 A 17. MÁJA 2005, ZAHŔŇA:
            
                        —
                     
                     
                        Všetky pobrežné oblasti FÍNSKA so špeciálnymi eradikačnými opatreniami v:
                        
                                    —
                                 
                                 
                                    provincii Åland,
                                 
                              
                                    —
                                 
                                 
                                    chránenej oblasti v Pyhtää,
                                 
                              
                                    —
                                 
                                 
                                    chránenej oblasti, do ktorej patria obce Uusikaupunki, Pyhäranta a Rauma.
                                 
                              
                  5.   CYPRUS
            PROGRAMY PREDLOŽENÉ CYPROM 20. APRÍLA 2004 ZAHŔŇAJÚ:
            
                        —
                     
                     
                        Celé územie Cypru.“
                     
                  
      
      
         (1)  Program bol ukončený súčasným rozhodnutím s ohľadom na IHN, ktorej sa udelil štatút schválenia.
   
   
      PRÍLOHA II
      
         
            „PRÍLOHA II
            PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ FARMY V NESCHVÁLENEJ ZÓNE V SÚVISLOSTI S JEDNÝM ALEBO VIACERÝMI PRÍPADMI VÝSKYTU VHS A IHN U RÝB
            1.   TALIANSKO
            1.1.   PROGRAM PREDLOŽENÝ TALIANSKOM V REGIÓNE FRIULI VENEZIA GIULIA, PROVINCIA UDINE 2. MÁJA 2000 ZAHŔŇA:
            Farmy v povodí rieky Tagliamento:
            
                        —
                     
                     
                        Azienda Vidotti Giulio s.n.c., Sutrio.
                     
                  1.2.   PROGRAM PREDLOŽENÝ TALIANSKOM V REGIÓNE VENETO 21. DECEMBRA 2003 ZAHŔŇA:
            Farmu:
            
                        —
                     
                     
                        Azienda agricola Bassan Antonio.“